laion/Wikipedia-Exotic huggingface dataset:
কাদিস ফুটবল ক্লাব

কাদিস ক্লাব দে ফুটবল (স্পেনীয় উচ্চারণ: [ˈkaðiθ ˈkluβ ðe ˈfuðβol]; সাধারণত কাদিস ফুটবল ক্লাব, কাদিস সিএফ অথবা শুধুমাত্র কাদিস নামে পরিচিত) হচ্ছে কাদিস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯১০ সালের ১০ই সেপ্টেম্বর তারিখে প্রতিষ্ঠিত হয়েছে। কাদিস সিএফ তাদের সকল হোম ম্যাচ কাদিসের রামোন দে কাররান্সায় খেলে থাকে; যার ধারণক্ষমতা হচ্ছে ২০,৭২৪। বর্তমানে এই ক্লাবের ম্যানেজারের দায়িত্ব পালন করছেন মাউরিসিও পেলেগ্রিনো এবং সভাপতির দায়িত্ব পালন করছেন মানুয়েল বিস্কাইনো। বর্তমানে স্পেনীয় রক্ষণভাগের খেলোয়াড় ইসা কার্সেলেন এই ক্লাবের অধিনায়কের দায়িত্ব পালন করছেন। chrisentrenador (২০১৮-০৮-১১)। "Cádiz – Estadio Ramón de Carranza"। Estadios de España (ইংরেজি ভাষায়)। সংগ্রহের তারিখ ২০২০-০১-০৫।  https://www.cadizcf.com/en/players https://www.worldfootball.net/teams/cadiz-cf/2024/2/ দাপ্তরিক ওয়েবসাইট (স্পেনীয়) ফুটবলমি-এ কাদিস ফুটবল ক্লাব (স্পেনীয়) কাদিস ফুটবল ক্লাবের ইতিহাস (স্পেনীয়)
শেরপুর সরকারি ভিক্টোরিয়া একাডেমী

শেরপুর সরকারি ভিক্টোরিয়া একাডেমী ১৮৮৭ সালে তৎকালীন ব্রিটিশ ভারতে প্রতিষ্ঠিত একটি উচ্চ বিদ্যালয়। এটি বাংলাদেশের ঐতিহ্যবাহী শিক্ষাপ্রতিষ্ঠানগুলোর মধ্যে অন্যতম। শুধুমাত্র ছেলেরাই এ বিদ্যালয়ে অধ্যয়নের সুযোগ পায়। বিদ্যালয়টি শেরপুর শহরের কেন্দ্রস্থলে অবস্থিত। ১৯৮১ সালে বিদ্যালয়টি জাতীয়করণ করা হয়। এই সরকারি বিদ্যালয়টিতে ৩য় থেকে ১০ম শ্রেণি পর্যন্ত শিক্ষা প্রদান করা হয়। ম্যাট্রিক (বর্তমানের সেকেন্ডারি স্কুল সার্টিফিকেট বা এসএসসি) পরীক্ষায় এ বিদ্যালয়ের ছাত্ররা বাংলাদেশের জাতীয় পর্যায়ে নিয়মিত কৃতিত্বের পরিচয় দিয়ে আসছে। বাংলাদেশের অনেক মেধাবী ব্যক্তি এ বিদ্যালয়ে পড়াশোনা করেছেন। এ. এন. এম. নূরুজ্জামান, বীরউত্তম, সামরিক কর্মকর্তা ও মুক্তিযুদ্ধের সেক্টর কমান্ডার। ড. সৌমত্র শেখর, অধ্যাপক ও লেখক। "শেরপুর সরকারি ভিক্টোরিয়া একাডেমি জেলায় সেরা"। প্রথম আলো। ৩১ মে ২০১৫। সংগ্রহের তারিখ ৯ মে ২০২০।  http://sherpurgovtvictoria.edu.bd[স্থায়ীভাবে অকার্যকর সংযোগ]
মোহাম্মদ খালেকুজ্জামান

মোহাম্মদ খালেকুজ্জামান (মৃত্যুঃ ২৮ সেপ্টেম্বর ২০০১) বাংলাদেশের কক্সবাজার জেলার রাজনীতিবিদ, আইনজীবী ও কক্সবাজার-৩ (সদর-রামু) আসনের সাবেক সংসদ সদস্য। মোহাম্মদ খালেকুজ্জামান কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। তার পিতা ফরিদ আহমদ ছিলেন তৎকালীন পাকিস্তানের জাতীয় পরিষদের সদস্য ও কেন্দ্রীয় শ্রমমন্ত্রী। মাতা রিজিয়া আহমদ। তার ছোট ভাই মোহাম্মদ শহীদুজ্জামান কক্সবাজার-৩ (সদর-রামু) আসনের সংসদ সদস্য ছিলেন। মোহাম্মদ খালেকুজ্জামান ছিলেন আইনজীবী। তিনি ফেব্রুয়ারি ১৯৯৬ সালের ষষ্ঠ ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় নির্বাচনে তিনি বিএনপির প্রার্থী হিসেবে কক্সবাজার-৩ (সদর-রামু) আসন থেকে অংশ নিয়ে পরাজিত হয়েছিলেন। মোহাম্মদ খালেকুজ্জামান ২৮ সেপ্টেম্বর ২০০১ সালে নির্বাচনী জনসভার স্টেজে মৃত্যুবরণ করেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "মোহাম্মদ খালেকুজ্জামান, আসন নং: ২৯৬, কক্সবাজার-৩, দল: বিএনপি (ধানের শীষ)"। দৈনিক প্রথম আলো। সংগ্রহের তারিখ ৯ মে ২০২০।  "মোহাম্মদ খালেকুজ্জামান"। দৈনিক কক্সবাজার। ২৯ সেপ্টেম্বর ২০০১।
রাম (পানীয়)

রম হ'ল গাঁজন করে তৈরি একটি দ্রবীভূত অ্যালকোহলিক স্পিরিট, যা আখের গুড় বা আখের রস পাতন করে তৈরি করা হয়। পাতন-করা পদার্থ, একটি পরিষ্কার তরল, সাধারণত ওক ব্যারেল মধ্যে রেখে পুরাতন করা হয়। রাম বেশিরভাগ ক্যারিবিয়ান এবং আমেরিকান দেশগুলিতে উৎপাদিত হয় তবে ফিলিপাইন এবং ভারতের মতো চিনি উৎপাদনকারী অন্যান্য দেশেও তৈরি হয়। রাম বিভিন্ন মানে উৎপাদিত হয়। হালকা রামগুলি সাধারণত ককটেলগুলিতে ব্যবহার করা হয়, যেখানে "সোনালি" এবং "ডার্ক" রামগুলি সাধারণত সরাসরি বা অবিমিশ্র, বরফ যোগে পান করা হয় বা রান্নার জন্য ব্যবহৃত হত, তবে এখন সাধারণত মিশ্রণের সাথে পান করা হয়। প্রিমিয়াম রামগুলি সরাসরি বা বরফ যোগে পান করার জন্য তৈরি করা হয়। রাম ওয়েস্ট ইন্ডিজের বেশিরভাগ দ্বীপপুঞ্জের পাশাপাশি কানাডার দ্য মেরিটাইম প্রদেশ এবং নিউফাউন্ডল্যান্ডের সংস্কৃতিতে ভূমিকা রাখে। রয়্যাল নেভির (যেখানে এটি গ্রোগ তৈরির জন্য জল বা বিয়ারের সাথে মিশ্রিত করা হয়) এবং জলদস্যুদের সাথে (যেখানে এটি বোম্বো হিসাবে খাওয়া হত) পানীয়টির বিখ্যাত যোগসূত্র রয়েছে। রাম অর্থনৈতিক বিনিময়ের একটি জনপ্রিয় মাধ্যম হিসাবেও কাজ করেছে, দাসত্ব (ত্রিভুজাকার বাণিজ্য দেখুন), সংগঠিত অপরাধ এবং সামরিক বিদ্রোহ (যেমন, আমেরিকান বিপ্লব এবং অস্ট্রেলিয়ার রাম বিদ্রোহ) এর মতো উদ্যোগগুলিতে তহবিল সহায়তা করতে ব্যবহৃত হয়েছে। Blainey, Geoffrey (১৯৬৬)। The Tyranny of Distance: How Distance Shaped Australia's History। Sun Books, Australia। আইএসবিএন 978-0333338360। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Blue, Anthony Dias (২০০৪)। The Complete Book of Spirits : A Guide to Their History, Production, and Enjoyment। HarperCollins। আইএসবিএন 978-0-06-054218-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Curtis, Wayne (২০০৬)। And a bottle of rum - a history of the New World in ten cocktails। Crown Publishers। পৃষ্ঠা 285। আইএসবিএন 9781400051670। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Clarke, Frank G. (২০০২)। The History of Australia। Greenwood Press। আইএসবিএন 978-0-313-31498-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cooper, Rosalind (১৯৮২)। Spirits & Liqueurs। HPBooks। আইএসবিএন 978-0-89586-194-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Foley, Ray (২০০৬)। Bartending for Dummies: A reference for the Rest of Us। Wiley Publishing, Inc। আইএসবিএন 978-0-470-05056-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pack, James (১৯৮২)। Nelson's Blood: The Story of Naval Rum। Naval Institute Press। আইএসবিএন 978-0-87021-944-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rorabaugh, W.J. (১৯৮১)। The Alcoholic Republic। Oxford University Press। আইএসবিএন 978-0195029901। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tannahill, Reay (১৯৭৩)। Food in History। Stein and Day। আইএসবিএন 978-0-8128-1437-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিউক্তিতে রাম (পানীয়) সম্পর্কিত উক্তির সংকলন রয়েছে। উইকিমিডিয়া কমন্সে রাম (পানীয়) সংক্রান্ত মিডিয়া রয়েছে। Wikisource has the text of the 1920 Encyclopedia Americana article রাম (পানীয়). উইকিবইয়ের রান্নার বইগুলোতে নিম্নের বস্তুটির ওপর রেসিপি রয়েছে: Rum "Rum"। ব্রিটিশ বিশ্বকোষ (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রিয়াল সারাগোসা

রিয়াল সারাগোসা এস.এ.ডি. (স্পেনীয় উচ্চারণ: [reˈal θaɾaˈɣoθa]; সাধারণত রিয়াল সারাগোসা অথবা শুধুমাত্র সারাগোসা নামে পরিচিত) হচ্ছে জারাগোজা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৩২ সালের ১৮ই মার্চ তারিখে প্রতিষ্ঠিত হয়েছে। রিয়াল সারাগোসা তাদের সকল হোম ম্যাচ জারাগোজার লা রোমারেদায় খেলে থাকে; যার ধারণক্ষমতা হচ্ছে ৩৩,৬০৮। বর্তমানে এই ক্লাবের ম্যানেজারের দায়িত্ব পালন করছেন রুবেন বারাহা এবং সভাপতির দায়িত্ব পালন করছেন ক্রিস্তিয়ান লাপেত্রা। স্পেনীয় মধ্যমাঠের খেলোয়াড় আলবের্তো সাপাতের এই ক্লাবের অধিনায়কের দায়িত্ব পালন করছেন। ঘরোয়া ফুটবলে, রিয়াল সারাগোসা এপর্যন্ত ১০টি শিরোপা জয়লাভ করেছে; যার মধ্যে ১টি সেহুন্দা ডিভিশন শিরোপা, ৬টি কোপা দেল রে শিরোপা এবং ১টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ শিরোপা এবং ১টি আন্তঃ-শহর ফেয়ার্স কাপ শিরোপা রয়েছে। লা লিগা রানার-আপ (১): ১৯৭৪–৭৫ সেহুন্দা ডিভিশন চ্যাম্পিয়ন (১): ১৯৭৭–৭৮ রানার-আপ (৮): ১৯২৯, ১৯৩৫–৩৬, ১৯৪১–৪২, ১৯৫০–৫১, ১৯৫৫–৫৬, ১৯৭১–৭২, ২০০২–০৩, ২০০৮–০৯ কোপা দেল রে চ্যাম্পিয়ন (৬): ১৯৬৩–৬৪, ১৯৬৫–৬৬, ১৯৮৫–৮৬, ১৯৯৩–৯৪, ২০০০–০১, ২০০৩–০৪ রানার-আপ (৫): ১৯৬২–৬৩, ১৯৬৪–৬৫, ১৯৭৫–৭৬, ১৯৯২–৯৩, ২০০৫–০৬ স্পেনীয় সুপার কাপ চ্যাম্পিয়ন (১): ২০০৪ রানার-আপ (২): ১৯৯৪, ২০০১ উয়েফা কাপ উইনার্স কাপ চ্যাম্পিয়ন (১): ১৯৯৪–৯৫ আন্তঃ-শহর ফেয়ার্স কাপ চ্যাম্পিয়ন (১): ১৯৬৩–৬৪ রানার-আপ (১): ১৯৬৫–৬৬ উয়েফা সুপার কাপ রানার-আপ (১): ১৯৯৫ "Estadio La Romareda | Real Zaragoza Web Oficial"। www.realzaragoza.com। ২০২০-১১-২৮ তারিখে মূল থেকে আর্কাইভ করা। সংগ্রহের তারিখ ২০১৯-১০-১৭।  উইকিমিডিয়া কমন্সে রিয়াল সারাগোসা সংক্রান্ত মিডিয়া রয়েছে। দাপ্তরিক ওয়েবসাইট (স্পেনীয়) লা লিগায় রিয়াল সারাগোসা (স্পেনীয়) (ইংরেজি) উয়েফায় রিয়াল সারাগোসা (স্পেনীয়) (ইংরেজি)
সাহিব বিবি অউর গুলাম

সাহিব বিবি অউর গুলাম হল আবরার আলভি পরিচালিত ১৯৬২ সালের ভারতীয় হিন্দি ভাষার চলচ্চিত্র। এটি প্রযোজনা করেছেন গুরু দত্ত। এটি বিমল মিত্রের বাংলা উপন্যাস সাহেব বিবি গোলাম অবলম্বনে নির্মিত। চলচ্চিত্রটিতে শ্রেষ্ঠাংশে অভিনয় করেন গুরু দত্ত, মিনা কুমারী, রেহমান, ওয়াহিদা রহমান ও নাজির হুসেন। চলচ্চিত্রটির সঙ্গীতায়োজন করেছেন হেমন্ত কুমার ও গীত রচনা করেছেন শাকিল বাদায়ুনি। চলচ্চিত্রটি সমালোচনামূলক প্রশংসা অর্জন করলেও বক্স অফিসে ব্যর্থ হয়। সমালোচকগণ ছোটি বহু চরিত্রে মিনা কুমারির অভিনয়ের প্রশংসা করেন, যা হিন্দি চলচ্চিত্রের অন্যতম সেরা অভিনয় হিসেবে গণ্য হয়। এটি ৩য় জাতীয় চলচ্চিত্র পুরস্কারে ৩য় শ্রেষ্ঠ পূর্ণদৈর্ঘ্য চলচ্চিত্র বিভাগে মেধার সনদ লাভ করে এবং শ্রেষ্ঠ চলচ্চিত্রসহ চারটি বিভাগে ফিল্মফেয়ার পুরস্কার অর্জন করে। এছাড়া চলচ্চিত্রটি ১৩তম বার্লিন চলচ্চিত্র উৎসবে গোল্ডেন বেয়ারের জন্য মনোনীত হয় এবং সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন ছিল। ২০০৫ সালে ইন্ডিয়াটাইমস মুভিজ সেরা ২৫ অবশ্যই দর্শনীয় বলিউড চলচ্চিত্র তালিকায় এই চলচ্চিত্রটিকে স্থান দেয়। মিনা কুমারী - ছোটি বহু গুরু দত্ত - অতুল্য চক্রবর্তী "ভুতনাথ" রেহমান - ছোটে বাবু ওয়াহিদা রহমান - জবা নাজির হুসেন - সুবিনয় বাবু, জবার বাবা ধুমল - বংশী, ছোটে বাবুর ভৃত্য ডি. কে. সাপ্রু - চৌধুরী, মেঝো বাবু বিমলা কুমারী - চুন্নীদাসী হরিন্দ্রনাথ চট্টোপাধ্যায় - ঘাড়ি বাবু প্রতিমা দেবী - বড়ি বহু মিনু মুমতাজ - "সাকিয়া আজ মুঝে" গানের নৃত্যশিল্পী "Sahib Bibi Aur Ghulam"। দ্য টাইমস অব ইন্ডিয়া। সংগ্রহের তারিখ ৯ মে ২০২০।  "Box Office 1962"। বক্স অফিস ইন্ডিয়া। ২২ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ মে ২০২০।  "Sahib Bibi Aur Ghulam 1962"। দ্য হিন্দু। ৩০ আগস্ট ২০০৮। ২০ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৯ মে ২০২০।  ""Sahib Bibi" to vie for Oscar"। ক্যারিয়ার্স অ্যান্ড কোর্সেস। খণ্ড XV নং ৪। এপ্রিল ১৯৬৩। পৃষ্ঠা ৩৫২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কনওয়ার, রচনা (৩ অক্টোবর ২০০৫)। "25 Must See Bollywood Movies"। ইন্ডিয়াটাইমস মুভিজ। ১৫ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৯ মে ২০২০।  "10th National Film Awards"। চলচ্চিত্র উৎসব অধিদপ্তর। ২৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৯ মে ২০২০।  "Bengal Film Journalists' Association Awards"। www.bfjaaward.com। ২৭ এপ্রিল ২০১৫ তারিখে মূল থেকে আর্কাইভ করা।  বলিউড প্রবেশদ্বার ইন্টারনেট মুভি ডেটাবেজে সাহিব বিবি অউর গুলাম (ইংরেজি)
ইউনিয়ন দেপোর্তিভা আলমেরিয়া

ইউনিয়ন দেপোর্তিভা আলমেরিয়া এস.এ.ডি. (স্পেনীয় উচ্চারণ: [uˈnjon depoɾˈtiβ(a) almeˈɾi.]; সাধারণত ইউডি আলমেরিয়া অথবা শুধুমাত্র আলমেরিয়া নামে পরিচিত) হচ্ছে আলমেরিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯৮৯ সালের ২৬শে জুলাই তারিখে আলমেরিয়া ক্লাব দে ফুটবল নামে প্রতিষ্ঠিত হয়েছে। ইউডি আলমেরিয়া তাদের সকল হোম ম্যাচ আলমেরিয়ার উয়েগোস মেদিতেররানেওসে খেলে থাকে; যার ধারণক্ষমতা হচ্ছে ১৫,০০০। বর্তমানে এই ক্লাবের ম্যানেজারের দায়িত্ব পালন করছেন গাইসকা গারিতানো এবং সভাপতির দায়িত্ব পালন করছেন তুর্কি আল-শেখ। স্পেনীয় মধ্যমাঠের খেলোয়াড় সেসার দে লা ওজ এই ক্লাবের অধিনায়কের দায়িত্ব পালন করছেন। ইউনিয়ন দেপোর্তিভা আলমেরিয়া বি – আলমেরিয়ার দ্বিতীয় স্তরের দল আগ্রুপাসিওন দেপোর্তিভা আলমেরিয়া ম্যানেজারের তালিকা পরিসংখ্যানের তালিকা "সংরক্ষণাগারভুক্ত অনুলিপি"। ২৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৯ মে ২০২০।  "Un club joven con un gran futuro"। UD Almeria SAD (স্পেনীয় ভাষায়)। ২০০৭। অক্টোবর ১৬, ২০০৭ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৮।  "Estadio Juegos del Mediterráneo"। UDA Almeria SAD (স্পেনীয় ভাষায়)। জানুয়ারি ১৯, ২০১৮ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৮।  "Estadio de los Juegos Mediterráneos"। Ideal (স্পেনীয় ভাষায়)। জানুয়ারি ২৬, ২০২২ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৮।  দাপ্তরিক ওয়েবসাইট (স্পেনীয়) ফুটবলমি-এ ইউনিয়ন দেপোর্তিভা আলমেরিয়া (স্পেনীয়) বিডিফুটবলে ইউনিয়ন দেপোর্তিভা আলমেরিয়া
শেরপুর সরকারি বালিকা উচ্চ বিদ্যালয়

শেরপুর সরকারি বালিকা উচ্চ বিদ্যালয় শেরপুর জেলার একমাত্র সরকারি বালিকা উচ্চ বিদ্যালয়। বিদ্যালয়টি ১৯৪৯ সালে প্রতিষ্ঠিত হয় এবং দেশ স্বাধীন হবার পর জাতীয়করণ করা হয়। ফলাফলের দিক দিয়ে বিদ্যালয়টি জেলার শীর্ষস্থানীয় প্রতিষ্ঠানগুলোর একটি। "শেরপুরে সরকারি বালিকা উচ্চ বিদ্যালয় সেরা"। কালের কণ্ঠ। সংগ্রহের তারিখ ৯ মে ২০২০।
রাশিদা হামিদ

রাশিদা হামিদ ওরফে রাশিদা খানম বাংলাদেশের একজন বিশিষ্ট ব্যক্তিত্ব, বাংলাদেশের ৮ম ফার্স্ট লেডি এবং সাবেক রাষ্ট্রপতি মোহাম্মদ আব্দুল হামিদের স্ত্রী। রাশিদা খানম কিশোরগঞ্জ জেলার করিমগঞ্জ উপজেলার জাফরাবাদ গ্রামে জন্মগ্রহণ করেন। মৃত আব্দুল হালিম খানের চার ছেলে আর দুই মেয়ের মধ্যে তিনি সবার বড়। জাফরাবাদ গ্রামের মাছিমপুর সরকারি প্রাথমিক বিদ্যালয় থেকে প্রাথমিক পড়াশোনা সম্পন্ন করেন। ১৯৬৩ সালে এসভি সরকারি বালিকা উচ্চ বিদ্যালয় থেকে মাধ্যমিক পাস করেন। রাশিদা কিশোরগঞ্জের গুরুদয়াল সরকারি কলেজে ভর্তি হন এবং ছাত্র সংসদের তৎকালীন জিএস আব্দুল হামিদ এর সাথে পরিচিত হন। ৪ অক্টোবর ১৯৬৪ সালে তিনি আব্দুল হামিদ এর সাথে বিবাহ বন্ধনে আবদ্ধ হন। গুরুদয়াল সরকারি কলেজ থেকে ১৯৭২ সালে স্নাতক পাস করেন। রাশিদা’র স্বামী আবদুল হামিদ হলেন বাংলাদেশের সাবেক স্পিকার ও বর্তমান রাষ্ট্রপতি। তাদের বড় সন্তান রেজওয়ান আহাম্মদ তৌফিক বাংলাদেশ আওয়ামী লীগের সংসদ সদস্য। এছাড়াও তাদের এক ছোট ছেলে রাসেল আহমেদ তুহিন এবং অপর ছোট ছেলে রিয়াদ আহমেদ তুষার এবং এক মেয়ে স্বর্না হামিদ আছে। তিনি ঢাকা শহরের একটি কিন্ডারগার্টেনে প্রধান শিক্ষক হিসেবে দায়িত্ব পালন করেন। এপ্রিল ২০১৩ সালে জাতীয় সংসদ হতে নিযুক্ত বাংলাদেশের রাষ্ট্রপতি আব্দুল হামিদের অভিষেক শেষে ফার্স্ট লেডি তার কাজ ও অফিস গ্রহণ করেন। অভিষেক শেষে তিনি বঙ্গভবনে তার স্বামীর সাথে বসবাস করেন। নূর মোহাম্মদ (৮ মার্চ ২০১৮)। "যার প্রেরণায় রাষ্ট্রপতি আবদুল হামিদের পথচলা"। jagonews24.com। সংগ্রহের তারিখ মে ৯, ২০২০।  "আবদুল হামিদ প্রথম রাষ্ট্রপতি, যিনি টানা দ্বিতীয় মেয়াদে দায়িত্ব পালন শুরু করলেন"। prothomalo.com। ২৪ এপ্রিল ২০১৮। সংগ্রহের তারিখ মে ৯, ২০২০।  "রাষ্ট্রপতিকে নিয়ে রসিকতায় ফার্স্ট লেডিই ফার্স্ট!"। দৈনিক প্রথম আলো। ১৬ ফেব্রুয়ারি ২০২৩।  সাইফুল হক মোল্লা দুলু (৪ অক্টোবর ২০১৯)। "একসঙ্গে ৫৫ বছরের পথচলা"। samakal.com। সংগ্রহের তারিখ মে ১৩, ২০২০।  বঙ্গবীর কাদের সিদ্দিকী বীরউত্তম (১৪ নভেম্বর ২০১৭)। "একটি বিয়েতে রাষ্ট্রপতির স্ত্রী রাশিদা হামিদ"। বাংলাদেশ প্রতিদিন। সংগ্রহের তারিখ মে ১৩, ২০২০।  "রাষ্ট্রপতির কার্যালয়"। www.bangabhaban.gov.bd (ইংরেজি ভাষায়)। সংগ্রহের তারিখ ২০২৩-০২-১৩।
হামিদুর রহমান (দ্ব্যর্থতা নিরসন)

মোহাম্মদ হামিদুর রহমান - বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা এবং বীরশ্রেষ্ঠ খেতাব প্রাপ্ত। হামিদুর রহমান - বাংলাদেশের কেন্দ্রীয় শহীদ মিনারের স্থপতি চিত্রশিল্পী। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
দিদারুল আলম চৌধুরী

দিদারুল আলম চৌধুরী বাংলাদেশের কক্সবাজার জেলার রাজনীতিবিদ কক্সবাজার-৩ (সদর-রামু) আসনের সাবেক সংসদ সদস্য। দিদারুল আলম চৌধুরী কক্সবাজারের রামু উপজেলার দক্ষিণ মিঠাছড়ি ইউনিয়নে জন্মগ্রহণ করেন। দিদারুল আলম চৌধুরী ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় সংসনে তিনি স্বতন্ত্র ভাবে অংশ নিয়ে পরাজিত হন। উল্লেখ্য,তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন চট্টগ্রাম-১৮ আসন থেকে স্বতন্ত্র প্রার্থী হিসেবে নির্বাচন করেন এবং বাংলাদেশ জাতীয়তাবাদী দলের প্রার্থীর কাছে অল্পসংখ্যক ভোটে পরাজিত হন। ১৯৮৫ সালে তিনি রামু উপজেলার প্রথম উপজেলা চেয়ারম্যান হিসেবে নির্বাচিত হয়েছেন।১৯৭৩ সাল থেকে ১৯৮৪ সাল পর্যন্ত দক্ষিন মিঠাছড়ি ইউনিয়ন পরিষদের চেয়ারম্যান হিসেবে দায়িত্ব পালন করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "প্রখ্যাত ব্যক্তিত্ব - রামু উপজেলা"। বাংলাদেশ জাতীয় তথ্য বাতায়ন। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৯ মে ২০২০।  https://ramu.coxsbazar.gov.bd/bn/site/page/qlGD-%E0%A6%AA%E0%A7%82%E0%A6%B0%E0%A7%8D%E0%A6%AC%E0%A6%A4%E0%A6%A8-%E0%A6%AA%E0%A6%B0%E0%A6%BF%E0%A6%B7%E0%A6%A6-%E0%A6%9A%E0%A7%87%E0%A7%9F%E0%A6%BE%E0%A6%B0%E0%A6%AE%E0%A7%8D%E0%A6%AF%E0%A6%BE%E0%A6%A8%E0%A6%97%E0%A6%A3
মোস্তাক আহমদ চৌধুরী

মোস্তাক আহমদ চৌধুরী যিনি এলাকায় মোস্তাক মিয়া নামেই পরিচিত। বাংলাদেশের কক্সবাজার জেলার রাজনীতিবিদ ও মুক্তিযুদ্ধের সংগঠক। তিনি তৎকালীন চট্টগ্রাম-১৭, তৎকালীন চট্টগ্রাম-১৪ ও কক্সবাজার-৩ আসনের সাবেক সংসদ সদস্য। মোস্তাক আহমদ চৌধুরী কক্সবাজার সদর উপজেলার চৌফলদন্ডী ইউনিয়নে এক সম্ভান্ত্য জমিদার পরিবারে জন্মগ্রহণ করেন। তার পিতা খান বাহাদুর মমতাজ আহমদ চৌধুরী।খান বাহাদুর মোজাফফর আহমদ চৌধুরী ছিলেন তার দাদা।কক্সবাজার সংরক্ষিত মহিলা আসনের বর্তমান সংসদ সদস্য জনাবা কানিজ ফাতেমা মোস্তাক তার সুযোগ্য স্ত্রী। যিনি কক্সবাজার জেলা মহিলা আওয়ামী লীগের সভানেত্রী ও কক্সবাজার মহিলা সংস্থার চেয়ারম্যান।খান বাহাদুর মোস্তাক আহমেদ চৌধুরী দুই সন্তানের জনক।এই দম্পতির এক ছেলে ও এক মেয়ে রয়েছে। মোস্তাক আহমদ চৌধুরী কক্সবাজার জেলা পরিষদের চেয়ারম্যান। এর পূর্বে তিনি কক্সবাজার জেলা পরিষদের প্রশাসক ছিলেন। তিনি ১৯৭০ সালের নির্বাচনে তিনি চট্টগ্রাম-১৭ (কক্সবাজার -মহেশখালী) আসন থেকে স্বতন্ত্র প্রার্থী হিসেবে পূর্ব পাকিস্তান প্রাদেশিক পরিষদ সদস্য ( এমপিএ) নির্বাচিত হন। এরপর ১৯৭৩ সালের প্রথম জাতীয় সংসদ নির্বাচনে তৎকালীন চট্টগ্রাম-১৭ (সদর-রামু) আসন থেকে আওয়ামী লীগের মনোনয়নে দ্বিতীয় দফায় সংসদ সদস্য নির্বাচিত হন। ১৯৭৯ সালের দ্বিতীয় জাতীয় নির্বাচনে তিনি চট্টগ্রাম-১৪ আসন থেকে সাংসদ নির্বাচিত হন। সর্বশেষ ১৯৯১ সালের পঞ্চম জাতীয় নির্বাচনে কক্সবাজার-৩ (সদর-রামু) আসন থেকে পুনরায় সাংসদ নির্বাচিত হন। ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি আওয়ামী লীগের মনোনয়ন নিয়ে একই আসন থেকে পরাজিত হয়েছিলেন। এরপর তিনি বাংলাদেশ জাতীয়তাবাদী দলে যোগ দেন। "পর্যটন শহর গড়ে তুলব —মোস্তাক আহমদ"। দৈনিক প্রথম আলো। ১৮ ডিসেম্বর ২০১১। ১১ মে ২০২০ তারিখে মূল থেকে আর্কাইভ করা। সংগ্রহের তারিখ ৯ মে ২০২০।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  স্টাফ করেসপন্ডেন্ট (২৮ ডিসেম্বর ২০১৬)। "কক্সবাজার জেলা পরিষদের চেয়ারম্যান হলেন মোস্তাক আহমদ"। বাংলানিউজটোয়েন্টিফোর.কম। সংগ্রহের তারিখ ৯ মে ২০২০।  কক্সবাজার, তোফায়েল আহমদ (২৭ ডিসেম্বর ২০১৬)। "দুই চেয়ারম্যান প্রার্থীর জমজমাট লড়াই, ব্যাংকে মোস্তাকের আছে ১০ হাজার সালাউদ্দিনের তিন লাখ টাকা!"। দৈনিক কালের কণ্ঠ। ১৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৯ মে ২০২০।  "মোস্তাক আহমেদ চৌধুরী, আসন নং: ২৯৬, কক্সবাজার-৩, দল: আওয়ামী লীগ (নৌকা)"। দৈনিক প্রথম আলো। সংগ্রহের তারিখ ৯ মে ২০২০।
কুয়েই-ইয়াং

কুয়েই-ইয়াং গণচীনের দক্ষিণ-পশ্চিম ভাগে অবস্থিত কুয়েইচৌ প্রদেশের রাজধানী। নগরীটি প্রদেশের কেন্দ্রভাগে, ইউন্নান-কুয়েইচৌ মালভূমির পূর্বে এবং উ নদীর একটি শাখানদী নানমিং নদীর উত্তর তীরে অবস্থিত। সমুদ্র সমতল থেকে নগরীটির উচ্চতা প্রায় ১১০০ মিটার এবং এর আয়তন প্রায় ৮০৩৪ বর্গকিলোমিটার। চীনের ২০১০ সালের জনগণনা অনুযায়ী নগরীর জনসংখ্যা ছিল ৪৩ লক্ষেরও বেশি, যাদের মধ্যে ৩০ লক্ষের বেশি লোক ৭টি পৌর জেলাতে বসবাস করত। পর্বত ও অরণ্য দ্বারা বেষ্টিত কুয়েই-ইয়াং নগরীর জলবায়ু আর্দ্র উপক্রান্তীয় প্রকৃতির। ২০০৪ সালের নভেম্বর মাসে চীনের রাষ্ট্রীয় অরণ্যবিদ্যা প্রশাসন সবুজ শ্যামলে পূর্ণ কুয়েই-ইয়াংকে চীনের সর্বপ্রথম "জাতীয় অরণ্য নগরী"-র মর্যাদা দেয়। কুয়েই-ইয়াংয়ের ৪৬.৫% এলাকাই অরণ্যে আবৃত। এখানে ১১টি অরণ্য উদ্যান আছে। শহরকে ঘিরে থাকা অরণ্যের বেষ্টনী শহরের পরিবেশকে সুরক্ষা দান করেছে এবং ২০১৮ সালে কুয়েই-ইয়াংয়ের বায়ুর মান চীনের সমস্ত নগরীর মধ্যে ৯ম সর্বোচ্চ স্থান অধিকার করে। ২০১৮ সালের নভেম্বর মাসে কুয়েই-ইয়াং নগরীকে সাংহাই, খুনমিং ও সুচৌয়ের পাশাপাশি চীনের সর্বোচ্চ মানসম্পন্ন ৪টি পর্যটন নগরীর একটি হিসেবে চীনা জাতীয় পর্যটন সাময়িকীতে নির্বাচিত করা হয়। এর আগে ২০০৭ সালে কুয়েই-ইয়াংকে চীনের সেরা গ্রীষ্মকালীন অবকাশযাপন কেন্দ্র এবং ২০১৬ সালে সারা বিশ্বের সেরা ১০টি গ্রীষ্মকালীন অবকাশযাপন কেন্দ্রের একটি হবার মর্যাদা লাভ করে। এই এলাকাটিতে ন্যূনপক্ষে বসন্ত ও শরৎ পর্ব (খ্রিস্টপূর্ব ৮ম থেকে ৫ম শতক) থেকে মানববসতির উপস্থিতি আছে। ১৪১৩ খ্রিস্টাব্দে এসে ইউয়ান রাজবংশের শাসনামলে এসে আনুষ্ঠানিকভাবে শহরটি চারপাশের অঞ্চলের রাজধানীতে পরিণত হয়। এই নগরীতে মিয়াও জাতি ও পৌইয়েই জাতির লোকের বৃহৎ সংখ্যালঘু সম্প্রদায় বাস করে। কুয়েই-ইয়াংয়ের অর্থনীতি বৈচিত্র্যায়িত। ২য় বিশ্বযুদ্ধের পরে এখানে শিল্পোৎপাদন খাতের বিকাশ ঘটে এবং ঐতিহ্যগতভাবে এটি অ্যালুমিনিয়াম, লোহা ও ইস্পাত উৎপাদন, ফসফেট খনন এবং আলোকীয় যন্ত্রপাতি শিল্পোৎপাদনের একটি কেন্দ্র। তবে অর্থনৈতিক সংস্কারের পর থেকে নগরীর অর্থনৈতিক উৎপাদনের সিংহভাগ সেবা খাত থেকে আসে। ২০১৫ খ্রিস্টাব্দ থেকে এখানে বৃহৎ উপাত্ত (বিগ ডেটা) ক্ষেত্রে সুনির্দিষ্টভাবে বিনিয়োগ করা হয়েছে এবং নগরীটি দ্রুত একটি স্থানীয় উদ্ভাবনী কেন্দ্র হিসেবে উত্থান লাভ করেছে। শহরে একটি বিশ্ববিদ্যালয় ও চিকিৎসা উচ্চশিক্ষা প্রতিষ্ঠান আছে। (চীনা ভাষায়) "Profile of Guiyang"। www.XZQH.org। ২০০৮-০৫-০৭ তারিখে মূল থেকে আর্কাইভ করা।  "Archived copy"। ২০১২-০৪-২৮ তারিখে মূল থেকে আর্কাইভ করা। সংগ্রহের তারিখ ২০১২-০৩-১৪।  Statistics of China 2010 Census "Guiyang listed among the best quality tourism cities in China"। China Global Television Network। ২০১৮-১১-২২।
লানচৌ

লানচৌ (চীনা: 兰州) গণচীনের উত্তর-পশ্চিম ভাগে অবস্থিত কানসু প্রদেশের রাজধানী ও বৃহত্তম নগরী।পীত নদীর তীরে অবস্থিত এই জেলা-স্তরের নগরীটি একটি গুরুত্বপূর্ণ আঞ্চলিক পরিবহন কেন্দ্র, যা চীনের পূর্ব অর্ধাংশের সাথে দূর পশ্চিমে অবস্থিত অঞ্চলগুলির মধ্যে সংযোগসূত্র হিসেবে কাজ করে। ঐতিহাসিকভাবে এটি উত্তরীয় রেশম পথের উপরে অবস্থিত একটি প্রধান সংযোগস্থল। ভবিষ্যৎ নতুন ইউরেশীয় স্থল সেতুতে এটির একটি গুরুত্বপূর্ণ কেন্দ্রতে পরিণত হবার বড় সম্ভাবনা আছে। নগরীটিতে ভারী শিল্প ও খনিজ তেলজাত রাসায়নিক দ্রব্যের শিল্প কারাখানা অবস্থিত। চীনের ২০১০ সালের জনগণনা অনুযায়ী নগরীর জনসংখ্যা ছিল বৃহত্তর লানচৌ অঞ্চলে ৩৬ লক্ষের বেশি অধিবাসীর বাস, যাদের মধ্যে ২১ লক্ষ ব্যক্তি ১,০৮৮ বর্গকিলোমিটার (৪২০ মা২) আয়তনবিশিষ্ট পৌর এলাকাতে বাস করে। ২০১৮ সাল নাগাদ কেন্দ্রীয় লানচৌ পৌর এলাকাতে (আয়তন ২৯৮ বর্গকিলোমিটার) জনসংখ্যা ২৯ লক্ষের কাছাকাছি পৌঁছে। Cox, W (২০১৮)। Demographia World Urban Areas. 14th Annual Edition (পিডিএফ)। St. Louis: Demographia। পৃষ্ঠা 22।  উদ্ধৃতি ত্রুটি: <ref> ট্যাগ বৈধ নয়; tj-xinhuanet নামের সূত্রটির জন্য কোন লেখা প্রদান করা হয়নি Jun Jing (১৯৯৬), The Temple of Memories: History, Power, and Morality in a Chinese Village, Stanford: Stanford University Press, পৃষ্ঠা 4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) . "Illuminating China's Provinces, Municipalities and Autonomous Regions"। PRC Central Government Official Website। সংগ্রহের তারিখ ২০১৪-০৫-১৭।  兰州市第六次全国人口普查主要数据公布我市人口年龄结构尚处“红利期” (Chinese ভাষায়)। Lanzhou People's Government। মে ২৫, ২০১১। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২০, ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)